ཨ་རིའི་དྲྭ་རྒྱ་བདེ་འཇགས་རིག་མཛོད་གནད་ཆེའི་རྨང་གཞིའི་སྒྲིག་བཀོད་ལག་རྩལ་ཞིབ་འཇུག་ཁང་གིས་སྤྱི་ཟླ༧ཚེས༢༨ཉིན་ཨ་རིའི་རྒྱལ་ས་ཝ་ཞིན་ཊིན་དུ་དྲྭ་རྒྱའི་བདེ་འཇགས་ཐད་ཀྱི་གསལ་བསྒྲགས་ཤིག་སྤེལ་ཡོད་པ་དང་།སྐབས་དེར་ཁ་བྱང་ལ༼རྒྱ་ནག་གི་གསང་མྱུལ་རྒྱལ་རབསདཔལ་འབྱོར་ཐད་ཤ་གཅོད་རུས་རྡུང་གིས་གསོད་པ༽ཞེས་པའི་སྙན་ཐོ་ཞིག་བཏོན་ཡོད་པ་དང་།སྙན་ཐོའི་ནང་།རྒྱ་ནག་གིས་འཚོལ་ཞིབ་ཀྱི་དམིགས་འབེན་དེ་ཚོང་ལས་ཀྱི་གསང་བ་ཙམ་མ་ཡིན་པར།དཔལ་འབྱོར་ཐད་ནས་གཏོར་བརླག་དང་ཕམ་པར་རྒྱག་འདོད་ཡིན་ལ།དམིགས་ཡུལ་གཙོ་བོ་ཨ་རི་དང་ནུབ་ཕྱོགས་རྒྱལ་ཁབ་དག་ཡིན་ཞེས་དང་།ཡང་སྙན་ཐོའི་ནང་།རྒྱ་ནག་གི་གསང་མྱུལ་གྱི་འཇིགས་སྐུལ་དེ་མངོན་སུམ་དོད་པོས་ཡོད་བཞིན་པ་རེད།ནུབ་ཕྱོགས་རྒྱལ་ཁབ་དག་དམིགས་འབེན་གཙོ་བོ་རེད།རྒྱ་ནག་གིབཅུ་གསུམ་ལྔཞེས་པའི་འཆར་བཀོད་ཀྱི་དམིགས་རྩ་ནི་ལག་རྩལ་གསར་གཏོད་དང་སྤྱི་ཚོགས་དཔལ་འབྱོར་བཅོས་བསྒྱུར་གཉིས་ཡིན་ལ།དམིགས་རྩ་དེ་དག་ལས་མང་པོ་ཞིག་ཨ་རི་དང་ནུབ་ཕྱོགས་རྒྱལ་ཁབ་དག་ལ་མུ་ནས་མུ་རུ་གསང་མྱུལ་གྱི་བྱ་འགུལ་སྤེལ་ནས་མངོན་པར་གྱུར་དགོས་པ་རེད་ཅེས་བཀོད་འདུག